জর্জ ভার্নন
জর্জ ফ্রেডেরিক ভার্নন (ইংরেজি: George Vernon; জন্ম: ২০ জুন, ১৮৫৬ - মৃত্যু: ১০ আগস্ট, ১৯০২) লন্ডনের মেরিলেবোন এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৮২ থেকে ১৮৮৩ সালে ইংল্যান্ডের পক্ষে স্বল্পকালীন সময়ের জন্য আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর কাউন্টি ক্রিকেটে মিডলসেক্সের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও আন্ডারআর্ম স্লো বোলিং করতেন জর্জ ভার্নন।